डॉक सारांशित करण्यासाठी: सुरजित भल्ला

Twitter पोस्ट समाप्त, 1

रिझर्व्ह बँकेचे माजी गव्हर्नर डॉ. रघुराम राजन, डॉ. अरविंद पनगडिया, डॉ. अरविंद सुब्रमण्यन्, रिझर्व्ह बँकेचे गव्हर्नर डॉ. ऊर्जित पटेल यांच्यापाठोपाठ आता सुरजित भल्ला यांनीही राजीनामा दिला. 

पंतप्रधानांच्या आर्थिक सल्लागार समितीच्या प्रमुखपदी नीती आयोगाचे सदस्य बिबेक देबरॉय हे आहेत. रथिन रॉय, आशिमा गोयल आणि शमिका रवी हे समितीतील अन्य सदस्य आहेत.

आर्थिक सल्लागार समिती ही स्वतंत्र समिती अस्थायी स्वरूपाची असते. केंद्र सरकारला आणि प्रामुख्याने पंतप्रधानांना महत्त्वपूर्ण आर्थिक विषयांसंदर्भात सल्ला देणं हे या समितीचं प्रमुख उद्दिष्ट आहे.

सोमवारी रिझर्व्ह बँकेचे गव्हर्नर ऊर्जित पटेल यांनी राजीनामा दिला होता. वैयक्तिक कारणांमुळे हा निर्णय घेतल्याचं पटेल यांनी सांगितलं होतं. 5 सप्टेंबर 2016 पासून ते रिझर्व्ह बँकेच्या गव्हर्नरपदी होते. त्याआधी 7 जानेवारी 2013 पासून ते डेप्युटी गव्हर्नरपदी कार्यरत होते. 

रघुराम राजन यांचा कार्यकाळ संपल्यानंतर ऊर्जित पटेलांची रिझर्व्ह बँकेचे 24वे गव्हर्नर म्हणून नियुक्ती झाली. त्यांच्याच कार्यकाळात नोटबंदीचा निर्णय लागू करण्यात आला. त्यांनी नोटबंदीवर अनेक दिवस मौन बाळगल्यामुळे चर्चेला ऊत आला होता.

बुडित कर्जांविरोधात पटेल यांनी कठोर पावलं उचलली होती. बुडित कर्जांमध्ये घट झाली नाही तर दीर्घकाळात ते भारतीय अर्थव्यवस्थेसाठी मोठा धोका बनू शकतात अशी भीती व्यक्त करण्यात येत आहे. रिझर्व्ह बँकेच्या कठोर पावलांमुळे काबी बँकांना कर्जवितरण करण्यात अडचणी येत होत्या. 

कोण आहेत भल्ला? 

मॅक्रो इकॉनॉमिक धोरणासंदर्भात काम करणाऱ्या न्यूयॉर्कस्थित ऑब्झर्व्हेटरी ग्रुपचे सुरजित भल्ला ज्येष्ठ विश्लेषक आहेत. ओक्सस रिसर्च अँड इन्व्हेस्टमेंट कंपनीचे ते चेअरमन आहेत. 

दिल्ली स्कूल ऑफ इकॉनॉमिक्समध्ये ते अध्यापनाचे काम करत होते. देशातल्या पहिल्या बिगरशासकीय आणि डावपेचासंदर्भात कार्यरत थिंकटँकचे ते कार्यकारी संचालक होते. 1999 पासून भल्ला केंद्र सरकारच्या नॅशनल काउन्सिल ऑफ अप्लाइड इकॉनॉमिक रिसर्च या देशातील सगळ्यांत मोठ्या थिंकटँकच्या प्रशासकीय समितीत कार्यरत आहेत.

रँड कॉर्पोरेशन तसंच द ब्रुकिंग्ज इन्स्टिट्यूट यांच्यासाठी भल्ला यांनी संशोधन अर्थशास्त्रज्ञ म्हणून काम पाहिलं आहे. जागतिक बँकेच्या संशोधन आणि कोषाध्यक्ष विभागातही त्यांनी काम केलं आहे. डॉएच्च बँक आणि गोल्डमन सॅच...\nडॉक सारख्याच भाषेत सारांश:
पंतप्रधानांच्या आर्थिक सल्लागार समितीतील अर्थतज्ज्ञ सुरजित भल्ला यांनी राजीनामा दिला आहे. भल्ला यांनी ट्विटरच्या माध्यमातून ही घोषणा केली.